**הנחיות התגוננות לאוכלוסייה**

**הנחיות התגוננות בהישמע אזעקה:**

**בזמן הישמע אזעקה או קול נפץ יש להיכנס למרחב המוגן בהתאם לזמן העומד לרשותנו**

ולפעול על-פי ההנחיות הבאות:

**במבנה**- יש להיכנס לממ"ד, ממ"ק, מקלט או חדר פנימי מוגן, בהתאם לזמן העומד לרשותנו, ולסגור דלתות וחלונות.

**בחוץ** - יש להיכנס למבנה קרוב, בהתאם לזמן העומד לרשותנו. אם אין מבנה בקרבת מקום, או אם נמצאים בשטח פתוח, יש לשכב על הקרקע ולהגן על הראש באמצעות הידיים.

**ברכב - יש לעצור בצד הדרך, לצאת מהרכב ולהיכנס למבנה או למחסה קרוב. אם לא ניתן להגיע למבנה או למחסה תוך פרק הזמן העומד לרשותנו - יש לצאת מהרכב, לשכב על הקרקע ולהגן על הראש באמצעות הידיים. במקרה שלא ניתן לצאת מהרכב, יש לעצור בצד הדרך ולהמתין 10 דקות.**

* **אם לא ניתנה הנחיה אחרת - לאחר 10 דקות ניתן לצאת ממיגון**.
* **חשוב להתרחק מחפצים לא מזוהים או מרקטה המונחת על הארץ**. **במקרה כזה,**

**יש להרחיק סקרנים ולהודיע למשטרה.**

* **יש להמשיך ולהאזין להנחיות באמצעי התקשורת.**

**הנחיות לבחירת המרחב המוגן והכנתו**

**את המרחב המוגן נבחר בהתאם לזמן העומד לרשותנו מרגע הישמע האזעקה או השמע קול נפץ, לפי סדר העדיפות הבא:**

* **ממ"ד** (מרחב מוגן דירתי) או **ממ"ק** (מרחב מוגן קומתי) הם הבחירה המועדפת.
* **מקלט**

**מקלט בבניין משותף** – בתנאי שהמקלט פנימי ונמצא בתוך הבניין ובתנאי שניתן להגיע אליו דרך חדר מדרגות פנימי, ללא תלות בזמן ההתרעה.

**מקלט ציבורי** - בתנאי שניתן להגיע אליו תוך פרק הזמן הנדרש מרגע הישמע האזעקה.

* באין ממ"ד, ממ"ק או מקלט, יש לבחור **חדר פנימי מוגן** שבו יש מינימום קירות חיצוניים, חלונות ופתחים.
* **דיירי הקומה העליונה המתגוררים בבניין מעל שלוש קומות במבנה ללא ממ"ד או ממ"ק או מקלט פנימי ירדו שתי קומות ויישארו בחדר המדרגות.**
* **דיירי הקומה העליונה המתגוררים בבניין בן שלוש קומות במבנה ללא ממ"ד או ממ"ק או מקלט פנימי ירדו קומה אחת ויישארו בחדר המדרגות.**
* **הסבר לעדכון ההנחיות:**
* **בבניין בן שלוש קומות קומת חדר המדרגות המוגנת ביותר היא הקומה האמצעית(קומה שנייה).**
* **בבניין מעל שלוש קומות כל קומות חדר המדרגות מוגנות פרט לקומת הקרקע ושתי הקומות העליונות .**
* **אזרחים נדרשים לא להימצא ברחבת כניסת בניינים, מכוון שקיים סיכון לרסיסים והדף כתוצאה מנפילות טילים בסמוך לבניינים .**